**Nagovor škofa Andreja Sajeta ob molitvi za žrtve spolnih zlorab**

Nebeški Oče, zbrani smo pri molitvi za žrtve spolnih zlorab in vsakega nasilja. Svojega Sina si poslal na svet, ki je prevzel našo človeško naravo. Je trpel in umrl za nas. Poveličan sedaj živi! Danes trpi v mnogih ljudeh, še posebej v trpečih in žrtvah nasilja. Kličeš nas k prenovi in zaščiti vsakega človeškega življenja, k prečiščenju in spravi. Zato je potrebna resnica in pravičnost.

Zlorabe smo v družbi in v Cerkvi predolgo prikrivali, zanikal in gledali stran. Sram nas je zaradi tega in obžalujemo, da smo opustili dolžna ravnanja. Usmili se nas Gospod! Prosimo za odpuščanje tudi vse, ki so doživeli kakršnokoli zlorabo s strani predstavnikov Cerkve.

Evangeljske besede nas spodbujajo k prizadevanju za resnico, ki nas bo osvobodila. Za očiščenje je potrebna resnica in iskren napor vseh, da jo odkrijemo in udejanjimo v naših medsebojnih odnosih. Le resnica omogoča pošten pogled na preteklost in nato korak v pravo smer k boljši in pravičnejši prihodnosti.

Namesto skrbi, ljubezni, zaščite in varnosti so otroci pogosto doživljali nasilje in zlorabo, ponižanje, brezbrižnost, hlad in osamljenost. Nadzor je bil neuspešen, zlasti ker je bilo gledanje struktur stran sistematično. Številni otroci so na ta način dobili najgloblje fizične in psihične rane ter bili oropani dostojanstva in možnosti za brezskrbno in samostojno življenje. Visoki zid zanikanja, zatiranja in pozabe je začel pokati šele v zadnjih desetletjih.

Pomembno je preprečiti, da bi se zlorabe in nasilje tiho dopuščali, sistematično prikrivali in kolektivno zanikali, kot se je to dogajalo v preteklosti. Neuspehi iz preteklosti se ne smejo nikoli več ponoviti. Čeprav se je veliko stvari spremenilo na bolje, moramo biti vedno pozorni, še posebej zato, ker je dostojanstvo ljudi še posebej ranljivo, ko so v podrejenem razmerju.

Usmili se nas Gospod in naj dam moči za očiščenje in prenovo. Amen.